open-index/open-wikipedia-markdown huggingface dataset:
Sverker Johansson

**Lars Sverker Johansson** (født 1961) er en svensk fysiker, kjent for å ha skapt millioner Wikipedia-artikler ved å benytte større dataregistre og et egenutviklet dataprogram, en såkalt bot. På Wikipedia på svensk står Johanssons «Lsjbot» for om lag 1,3 millioner artikler, hovedsakelig om planter og dyrearter.

Sverker Johansson disputerte i 1990 i fysikk, på en avhandling i partikkelfysikk om *μμ-* och *eμ-*parproduksjon ved eksperimentet HELIOS ved partikkelakseleratoren SPS, samt dataprogram-utvikling for eksperimentet DELPHI ved partikkelakseleratoren LEP, begge eksperimentene på CERN. 

Han har siden vært aktiv som forsker på flere felt, først og fremst nøytrinorelatert partikkelfysikk med AMANDA-eksperimentet og språkets opphav, hovedsakelig ved Högskolan i Jönköping, der han i hovedsak var universitetslektor i fysikk, tilknyttet lærerutdanningen. 

I årene 2003–2014 satt han i ledelsen for Högskolan för Lärande och Kommunikation. Johansson har også publisert artikler som gransker kreasjonismen og intelligent design ut fra et naturvitenskapelig standpunkt. Han er fra årsskiftet 2014 sjef for utdannings- og forskningsavdelingen på Högskolan Dalarna, der han også inngår i skolens ledelsesgruppe.

## Bibliografi (utvalg)
* Johansson, Sverker (1990) (på eng.). *A study of μμ and eμ-pairs produced in 450 GeV/c p-Be-collisions in HELIOS, and software development for DELPHI*. Lund: Univ. Libris 890307
* Johansson, Sverker (2004). *Från ostkupan till den stora smällen*. Jönköping: Jönköping University Press. Libris 9362943. ISBN 91-973120-9-6
* Johansson, Sverker (2005) (på eng.). *Origins of language: constraints on hypotheses. Converging evidence in language and communication research*, 1566-7774 ; 5. Amsterdam: John Benjamins Pub. Libris 9754098. ISBN 90-272-3891-X
* Östklint, Olle; Johansson Sverker, Anderberg Elsie (2012). *Fysik för lärare*. Lund: Studentlitteratur. Libris 13535160. ISBN 978-91-44-07665-2

## Referanser


## Eksterne lenker
* Publikasjonsliste fra Högskolan Dalarna
* Writing Wikipedia articles by the million, forelesning av Sverker Johansson, 2013
Skorovas Idrettslag

**Skorovas Idrettslag**, **Skorovas IL** (stiftet 1949) er et fleridrettslag fra Namsskogan i Indre Namdal, Trøndelag. Klubben har mest tradisjon innen langrenn og skisport.

Skorovas IL står som arrangør for den årlige Steinfjellstafetten, som går fra Trones, via Steinfjellet til Røyrvik. Stafetten arrangeres i juni.

Skorovas IL arrangerte Norgesmesterskapet på ski 1967.

## Eksterne lenker
* klubbens hjemmeside
Frederik Hansen Rested

**Frederik Hansen Rested** (født 1757 i Eidsberg, død 26. september 1831 i Mandal) var en norsk embedsmann.  Han var byfogd og byskriver på Kongsberg, og bergamtskriver i 1792. I 1801 ble han sorenskriver i Mandal.

I 1815–16 var han 3. representant fra Lister og Mandals amt til det 1. ordentlige Storting, hvor han var medlem av Lagtinget, Riksretten og tolv komiteer.

## Referanser


## Kilder
*  
* 

## Eksterne lenker
*
Ole Torjussen Refsnes

**Ole Torjussen Refsnes** (født 1779 i Grindheim, død 8. mars 1824 samme sted) var en norsk gårdbruker, lærer og lensmann.

I 1815–16 var han 4. representant fra Lister og Mandals amt til det 1. ordentlige Storting. Han var 2. suppleant i 1821. 

Refsnes druknet i Øydnavatnet på en reise hjem fra Mandal.

## Referanser


## Kilder
*  
* 

## Eksterne lenker
*
Friedrich Hollaender

**Friedrich Hollaender** eller **Friedrich Holländer** (1896–1976) var en tysk-amerikansk komponist, regissør, manusforfatter og journalist. Som tonesetter fikk han en verdensslager i *[[Ich bin vom Kopf bis Fuß auf Liebe eingestellt]]*, som Marlene Dietrich sang i filmen *[[Der blaue Engel|Den blå engel]]*.

Holländer utvandret til USA i 1933 men vendte tillbake Vest-Tyskland i 1956. Han var sønn av den tyske komponisten Victor Hollaender.

## Referanser


## Eksterne lenker
* 
* 
*
Nils Brinck Bendz

**Nils Brinck Bendz** (født 14. november 1754, Rønninge på Fyn, Danmark, død 8. august 1825 i Larvik) var en danskfødt jurist som virket i Norge, sønn av sogneprest til Rønninge i Odense amt Niels Christian Lauritsen Bendz og Ellen Dorothea Nielsdatter Brinck av Tidselholt. Han ble cand. jur. i 1779, auditør samme år. I 1786 var han blant annet overbirkedommer og vraker i Larvik, og han var overinspektør ved grevskapet Laurvig. Han giftet seg i Larvik i 1788 med Inger Bugge (Larvik 1771-1854 sst.), datter av Jens Clausen Bugge (omkr. 1749-Larvik 1772) og Elisabeth Severine Bøckman (d. 1778), som giftet seg 2. gang i 1778 med sin fetter Børre Eeg Mow, skipper, som døde i 1789 som barnløs enkemann på reise fra Ostindien.  

Bendz representerte Larvik på Stortinget 1815-16 og Larvik og Sandefjord i 1821 og på det overordentlige storting i 1822. I 1815-1816 var han medlem av Lagtinget og fem komiteer. Han var også medlem av Riksretten mot Frederik Gottschalk von Haxthausen.

I 1821 var han medlem av åtte komiteer, i 1822 medlem av Lagtinget. Han var medlem av Riksretten mot Thomas Fasting og Herman Wedel-Jarlsberg i 1821.

## Referanser


## Kilder
*  
* 
* F. E. Hundrup: *Stamtavle over Familien Bendz med alle Descendenter* (1854), s. 17: se https://www.ronlev.dk/slaegtsboger/178-b/4976-stamtavle-over-familien-bendz-med-alle-descendenter-af-f-e-hundrup-1854.html
* Einar Jansen: *Nogen gamle Larvik-slegter* (s. 582-612), under «Bugge», s. 583f,  i: O. A. Johnsen: *Larviks Historie* , 1. bind (1923): se https://www.nb.no/items/b84ad4337cf58ef8bad5fdb91ab10c5b?page=619

## Eksterne lenker
* 
* Om den biografertes *foreldre:* se *WIBERG-net* «Rønninge og Rolfsted» under *prest* # 9.
Norge i krig (bokserie)

***Norge i krig : fremmedåk og frihetskamp 1940-1945*** er en bokserie om krigen og okkupasjonen av Norge som utkom fra 1984-1987. Seriens hovedredaktør var Magne Skodvin.

## Se også
* De ti mest betydningsfulle norske bøkene om andre verdenskrig

## Referanser
Staffan Hellstrand

**Staffan Hellstrand** (født 13. mai 1956 i Stockholm i Sverige) er en svensk rockmusiker (sang, gitar, tangentinstrumenter, munnspill) låtskriver og plateprodusent.

## Biografi
Staffan Hellstrand er sønn av kjernekraftsfysikeren og friidrettsutøveren Eric Hellstrand og læreren Inger (ugift Hjertqvist). Han vokste opp i Nyköping med unntak av to år på Long Island i USA der faren arbeidet som forsker.

Hellstrand har vært medlem i bandet Dimmornas Bro och frontfigur i bandet SH!. Hans første soloalbum *Hemlös* med tonesatte dikt av Dan Andersson, kom 1990 og var ett sideprojekt fra SH!, men bandet oppløstes kort tid etter. Han har också ingått i bandet De Lescano sammen med sangeren Isabel De Lescano og gitaristen Fredrik Blank. Fredrik Blank har spilt på mange av Hellstrands soloalbum.

Hellstrand skrev og framførte den offisiella svenska låten til EM i fotball 2000, «Explodera». Han er forøvrig interessert i fotball og er supporter av fotballaget Östers IF. Han har skrevet låten «Vi är Öster» til favorittlaget sitt. Han har også skrevet mange låtar til andra artister, blant annet de flesta av låtene til Idde Schultz' debutalbum fra 1995. En av låtene på dette albumet, «Fiskarna i haven», ble en av hans størst fremgangar som låtskriver. Tillsamman med Sven-Ingvars har han spillt inn sin låt "Marie, Marie". I Melodifestivalen 2007 framførte Uno Svenningsson og Irma Schultz Keller låten «God morgon» som Hellstrand skrev i sammen med Svenningsson.

## Diskografi

### Album
**Studioalbum**
* *Hemlös* (1989)
* *Den stora blå vägen* (1991)
* *Eld* (1992)
* *Regn* (1993)
* *Sot* (1994)
* *Pascha Jims dagbok* (1996)
* *Underland* (1998)
* *Underbar* (1999)
* *Starsång* (2001)
* *Socker & synder* (2002)
* *Elektriska gatan* (2004)
* *Motljus* (2006)
* *Spökskepp* (2007)
* *Staffan Hellstrand* (2012)
* *Blod & tårar* (2015)
* *Svaret på allt* (2018)
* *Mordet i Nürnbergbryggeriet* (2020)

**Samlingsalbum**
* *Staffan Hellstrand & SH! samling 85–92* (1993)
* *Staffan Hellstrands bästa* (2000)
* *Diamanter* (2004)
* *Lilla fågel blå* (2009)

**Som medvirkende musiker**
* Caj Karlsson – *Tillsammans med mig* (2009)

## Referanser


## Eksterne lenker
* 
* 
* 
*
Anna Regina

**Anna Regina** er en by i regionen Pomeroon-Supenaam i Guyana. Den ligger på atlanterhavskysten, nordvest for munningen av elva Essequibo. I 2012 hadde byen  innbyggere.

Anna Regina fikk bystatus i 1970.

## Referanser


## Eksterne lenker
*
New Amsterdam (Guyana)

**New Amsterdam** er en by i regionen East Berbice-Corentyne i Guyana. Den ligger ved elva Berbice. I 2012 hadde byen  innbyggere.

New Amsterdam ble grunnlagt av nederlenderne i 1791.

## Referanser


## Eksterne lenker
*
Linden (Guyana)

**Linden** er en by i regionen Upper Demerara-Berbice i Guyana. Den ligger ved elva Demerara og består av stedene Wismar og McKenzie. I 2012 hadde byen  innbyggere.

I 1916 begynte gruvedrift etter bauxitt ved Linden. I tillegg er det skogsdrift med sagbruk, landbruk og handel.

## Referanser


## Eksterne lenker
*
Generalkapteinskapet Venezuela

**Generalkaptenskapet Venezuela** (spansk: Capitanía General de Venezuela) var et administrativt distrikt innen Det spanske imperiet, grunnlagt 1777 for å styrke Venezuela-provinsens autonomi, etter at det tidligere hadde inngått i Visekongedømmet Ny-Granada og Audiencia of Santo Domingo. Det ble skapt et enhetlig styre innen politikk (guvernør), militære (generalkaptein), økonomi og juridisk (*[[Audiencia Real|audiencia]]*). Dannelsen var en del av Bourbonreformene og la grunnlaget for den framtide grunnleggelsen av staten Venezuela, først og fremst ved Maracaiboprovinsens orientering mot Caracas.

## Referanser
Hans Jonathan

**Hans Jonathan** (født 1784 i Frederiksted på St. Croix, Dansk Vestindia, død 1827, Djúpivogur på Island) var en dansk slave fra Jomfruøyene i Karibia. Han skulle senere få mange etterkommere på Island.

Hans mor Emilia Regina – av ghanesisk opphav – var husslave på Constitution Hillplantasjen på Sankt Croix. Faren var hvit, mulgivis generalguvernør Heinrich Ludwig Ernst von Schimmelmann – fetter til den stenrike plantasjeeier Ernst Heinrich von Schimmelmann. Forfatter av boken *Hans Jonathan: Manden som stjal sig selv*, Gísli Pálsson, mener at faren kunne være den dansk-amerikanske organist og komponist Hans Gram (1754–1804).

## Til København
I 1788 ble Hans Jonathan sendt til Schimmelmanns husholdning i Danmark, hvor moren var ankommet et par år tidligere. Her hadde han en viss status og ble behandlet godt, inntil herr Schimmelmann døde og enken Henriette Cathrine Schäffer tok over styret av huset i Amaliegade. Hun behandlet Hans Jonathan – som hun kalte mulatten – så dårlig at han i 1801 stakk av hjemmefra. Han lot seg verve som frivillig på et av de danske krigsskipene under slaget på reden, og som takk for innsatsen, fikk han beseglet sin frihet av kronprinsen, hvilket fru Schimmelmann ikke ville godta. Hun gikk til politimesteren med en skriftlig klage, hvori hun også anklaget Hans Jonathan for tyveri. Bevisene var derimot tynne, så Hans Jonathan forble foreløbig en fri mann.

## Rettssak
Enkefruen ga seg dog ikke så lett. For å få sin rettmessige slave tilbake, fikk hun ham etterlyst, og satte kongens fogd på ham til et sivilt søksmål i retten. I saken *Generalmajorinde Henriette de Schimmelmann contra mulatten Hans Jonathan 1802*, hevdet Hans Jonathans advokat, Algreen-Ussing, at selv om slavehold var tillatt i Dansk Vestindien, var det ikke tillatt i Danmark, og følgelig kunne Hans Jonathan ikke holdes som slave. Den 31. mars 1802 dømte allikevel den nylig utnevnte dommer Anders Sandøe Ørsted ham og moren til å sendes tilbake til Vestindien.

## Island

Etter dommen forsvant Hans Jonathan sporløst, og dukket først opp noen år senere i Djúpivogur, en liten dansk handelsstasjon på det østlige Island. Her blir han nevnt i den norske kartograf Hans Frisaks dagbøker fra årene 1810–15, hvor Frisak hyrer ham som lokalguide.

I februar 1820 giftet han seg med Katrín Antoníusdóttir og slo seg ned på gården Borgargarður, utenfor de danske myndighetenes rekkevidde. Paret fikk sammen tre barn, hvorav to nådde voksen alder. I alt har de to barna ca. 500 etterkommere på Island.

Hans Jonathan døde 43 år gammel i 1827.

## Referanser
Kurfyrstedømmet Bayern

**Kurfyrstedømmet Bayern** (tysk *Kurfürstentum Bayern*) var et selvstendig kurfyrstedømme i Det tysk-romerske riket fra 1623 til 1806, da det ble etterfulgt av kongedømmet Bayern.

Wittelsbach-dynastiet som styrte Bayern var den yngre greinen av familien som også styrte Kurpfalz. Overhodet i den eldre greina var en av sju kurfyrster i Det tysk-romerske riket ifølge den gyldne bullen av 1356, men Bayern var ekskludert fra kurfyrste-verdighet. I 1621 ble kurfyrsten Fredrik V satt under keiserlig bannlysing for sin rolle i det bøhmiske opprøret mot keiser Ferdinand II og kurfyrste-verdighet og territoriet til Øvre Pfalz ble gitt til det lojale søskenbarnet hans, hertug Maximilian I av Bayern.  Selv om freden i Westfalen ville skape en ny kurfyrstetittel for sønnen til Fredrik V, var det etterkommerne etter Maximilian som hadde den originale kurfyrste-verdigheten, med unntak av en kort periode under den spanske arvefølgekrigen, fram til linjen hans døde ut i 1777. De to slektene ble da slått sammen i en personalunion fram til slutten av Det tysk-romerske riket. I 1805, etter freden i Pressburg, opphøyde den daværende kurfyrsten Maximilian Josef seg selv til konge av Bayern, og Det tysk-romerske riket ble avskaffet året etter. 

## Eksterne lenker
* Geschichte Bayerns (Haus der Bayerischen Geschichte) (Bayerns historie (Huset Baryerns historie)) (tysk)
* Karte des Kurfürstentums Bayern von 1789 (Kart over Kurfyrstedømmet Bayern i 1789) (tysk)
Vira Rebryk

**Vira Jurijivna Rebryk**, (på ukrainsk: Віра Юріївна Ребрик) (født 25. februar 1989) er en ukrainsk friidrettsutøver som konkurrerer i spydkast. Hun representerte landet sitt under Sommer-OL 2012 i London, der hun ble utslått i kvalifiseringen i spydkast. 

## Referanser


## Eksterne lenker
*
Kimberley Mickle

**Kimberley Mickle** (født 28. desember 1984) er en australsk friidrettsutøver som konkurrerer i spydkast. Hun representerte landet sitt under Sommer-OL 2012 i London, der hun ble utslått i kvalifiseringen i spydkast. Hennes beste internasjonale resultat er en sølvmedalje fra VM i friidrett 2013 i Moskva.

## Referanser


## Eksterne lenker
*
Sunette Viljoen

**Sunette Viljoen** (født 1983) er en sørafrikansk friidrettsutøver som konkurrerer i spydkast. Hun representerte landet sitt under Sommer-OL 2012 i London, der hun ble nummer 4 i spydkast. 

Hun tok sølv under Sommer-OL 2016.

## Referanser

## Eksterne lenker
*
Lü Huihui

**Lü Huihui** (kinesisk: 吕会会, født 1989) er en kinesisk friidrettsutøver som konkurrerer i spydkast. Hun har sølvmedalje fra VM i friidrett 2015 i Beijing som fremste internasjonale meritt. 

## Idrettskarriere
Lü begynte med spydkast som tenåring, og kom på 5.-plass ved det kinesiske ungdomsmesterskapet i 2005, og kom på 2.-plass ved det nasjonale high school-mesterskapet med 49,62 meter, som var ny personlig rekord, og ble hennes årsbestenotering for 2005. Året etter kastet hun 49,86 meter som lengste kast. I 2007 begynte hun å studere ved Zhengzhouuniversitetet, og tok da pause fra friidretten. 

Hun begynte å konkurrere igjen i 2010, som senior, i sitt siste år på universitetet. Hun kastet nå over 50 meter for første gang, og vant 2. divisjon ved universitetsmesterskapet to ganger. Hun satte personlig rekord ved et av stevnene i Chinese Athletics Grand Prix 2010, med 55,5,35 meter i mai 2010. Ved det kinsesiske mesterskapet i august kastet hun imidlertid bare 52,92 meter, og endte på 16.-plass. 

I 2011 forbedret hun sin personlige rekord til 58,72 meter ved Chinese Athletics Grand Prix-stevnet i Zhaoqing i april. Hun vant et av stevnene i denne serien, og kom på 2.-plass i tre av stevnene, bl.a. Chinese Athletics Grand Prix-finalen i juli. Ved det kinesiske mesterskapet i Hefei i september kom hun på 13.-plass. 

Hun forbedret resultatene sine kraftig i 2012, og i sitt første stevne dette året forbedret hun sin personlige rekord med over fem meter, til 63,78 meter. En måned senere satte hun asiatisk rekord, og slo med det Wei Jianhuas 11 år gamle rekord, da hun kastet 64,95 meter ved Chinese Athletics Grand Prix-stevnet i Zhaoqing. Hun konkurrerte utenlands for første gang dette året, og deltok i to stevner i Tyskland, der hun vant i Zeven og kom på 3.-plass i Rhede. Hun kom også på 2.-plass ved Chinese Athletics Grand Prix-finalen i juni, og ble dermed tatt ut til sommer-OL 2012 i London. I kvalifiseringsrunden i OL kastet hun 64,45 meter, og fulgte opp med 63,70 meter i finalen, og endte på 5.-plass.  Ved det kinesiske mesterskapet i friidrett 2012 greide hun ikke 60 meter, men endte på 2.-plass med 59,00 meter, bak Chang Chunfeng. 

Også 2013 startet med gode resultater - hun vant Chinese Athletics Grand Prix-stevnet i mars med 64,48 meter, og satte ny asiarekord i april med 65,62 meter. I april 2014 rapporterte imidlertid IAAF at Lü ble tatt i doping ved det stevnet hun satte asiarekorden i 2013, da hun testet positivt på Hydroklortiazid, og hun ble dermed fratatt rekorden og utestengt fra 24. mai 2013 til 23. mai 2014.

Lü startet 2015 med 63,90 meter ved et stevne i Canberra, og kom på 3.-plass ved IAAF Melbourne World Challenge med 64,59 meter. Hun vant Chinese Athletics Grand Prix-stevnet i Jinan i april, og vant også Diamond League-stevnet Shanghai Golden Grand Prix i mai, der hun også satte ny mesterskapsrekord med 64,08 meter. Ved VM i friidrett 2015 satte hun ny asiarekord i finalen, med 66,13 meter, og fikk med det VM-sølv bak tyske Katharina Molitor. Ved Weltklasse Zürich i september kom hun på 7.-plass. 

## Referanser


## Eksterne lenker
* 
*  Profil hos London 2012
QGIS

**QGIS** (tidligere kjent som Quantum GIS) er en fritt, kryssplattform-applikasjon for GIS (geografisk informasjonssystem). Programmet kan vise kart, redigere og analysere geografiske data og eksportere i de fleste vanlige kartfilformat. Programmet har verktøy for både vektor- og rasterkart. QGIS er integrert med annen åpen GIS-programvare som databasesystemet PostGIS, webkartserveren MapServer og GRASS. Programmet kan utvides med mer funksjonalitet med programtillegg som ofte er utviklet i programmeringsspråkene Python eller C++. 

QGIS' brukergrensesnitt er utviklet i Qt, og programmet lar seg installere på Mac OS X, Linux, UNIX, og Microsoft Windows.

## Referanser


## Eksterne lenker
* 
*  QGIS-podcast
*  QGIS - kartbildegalleri på Flickr
*  QGIS-skjermbilder på Flickr
Nordkjoselva (Tromsø)

**Nordkjoselva** er ei elv på Ringvassøya i Tromsø kommune i Troms. Den har utløp fra Svartevatnet og renner i hovedsakelig vestlig retning til munningen i Skarsfjorden. Den er  lang ( regnet fra øverste kilde), og har et nedbørfelt på . Middelvannføringen ved munningen er .

Over Svartevatnet og Krokvatnet består vassdraget av flere småelver som alle har utspring i fjellene sør for de to vatna. Fjerneste kilde er Langvasselva, som munner ut i Krokvatnet.

Nordkjoselva er utbygd til kraftproduksjon gjennom Skarsfjord kraftverk, som utnytter fallet fra Svartevatnet og Krokvatnet ned til fjorden. De to små sidebekkene fra Skjerpardalen og Skogsfjordeidet er overført til Svartevatnet. Som følge av kraftutbyggingen er vannføringen i Nordkjoselva sterkt redusert mesteparten av året.

## Referanser
Elizabeth Gleadle

**Elizabeth «Liz» Gleadle** (født 5. desember 1988) er en canadisk friidrettsutøver som konkurrerer i spydkast. Hun representerte landet sitt under Sommer-OL 2012 i London, der hun ble nummer 12 i spydkast.

## Referanser


## Eksterne lenker
* 
*
Margaret Simpson (friidrettsutøver)

**Margaret Simpson** (født 1981) er en ghanesisk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ikke fullførte syvkampen. 

## Referanser


## Eksterne lenker
*
Tjenesteadel

**Tjenesteadel**, **embetsadel** og **rangadel** er folk som ble regnet som adelige fordi de hadde en plassering på offisielle rangstiger, eller hadde gods og privilegier som fulgte med embetsutnevnelser. Før personene kom i disse posisjonene var de ikke adelige – til forskjell fra arveadelen. 

## Danmark-Norge
I unionstiden mellom Danmark og Norge var det mellom 1693 og 1730 mulig å erverve arvelig adelskap ved å komme inn i en stilling som var plassert i en av de tre øverste rangklassene. Det skal ha vært et ønske å oppheve denne regelen da Christian VI kom på tronen, men det skjedde ikke noen formell beslutning. Bestemmelsene om personlig adelskap ble iallfall ikke endret.  Fra rangforordningen i 1808 ble det presisert at innehavere av embeter i tre øverste rangklassene skulle ha personlig adelskap for dem, deres ektefeller og barn, men dermed altså ikke et arvelig adelskap.

## Andre land
Det franske *[[Ancien Régime]]s* *Noblesse de robe* (også kalt *Robins*) er kroneksempelet på tjenesteadel som fulgte høyre administrative poster. Embeter og dermed adelstittelen kunne arves, under visse betingelser også av enken. I tillegg kunne embetsinnehaverne selge embetet og tilhørende adelstitler til personer som var kvalifisert til å bekle embetet. 

*Kirchenfürsten* var under Habsburgmonarkiet kirkelige poster med tilknyttet adelstitler. På 1700-tallet kunne høyere embetsmenn i det tysk-romerske rikets Reichshofrat få embetsadelstitler. For det østerrikske tjenesteadelskap kunne også fortjenstfulle gjerninger ligge til grunn for adelskap. Enkelte embeter i Preussens *[[Allgemeines Landrecht für die preußischen Staaten|Landrecht]]* gav rett til adelstitler.

*Pomesjtsjiki*, embetsadelen i det russiske keiserriket, fikk små gods som lønn for utviste tjenester, disse var vanligvis ikke arvelige. Den russiske tjenesteadelen var en motvekt mot bojarene, den mektige arveadelen som blokkerte for tsarenes forsøk på å bli eneveldig. 

*Equites* var under romerrepublikken en halvadelig stand av kavalerister som i den romerske keisertiden ble omgjort til en tjenesteadel.

## Referanser

## Litteratur
* Nils G. Bartholdy: SAMMENHÆNGEN MED PRIVILEGIER OG RANG I TIDEN 1660-1730 |Historisk Tidsskrift
* *Georg Freiherr von Frölichsthal*: Nobilitierungen im Heiligen Römischen Reich. Ein Überblick, i *Sigismund Freiherr von Elverfeldt-Ulm (red.): Adelsrecht, Limburg an der Lahn 2001, 67ff,  107ff
* *Emanuel Schwab'': Über den persönlichen Adel der Reichshofräte, i Monatsblatt Adler 6 (1906–1910), 333ff
* 
* 
*
Øresundsposten

***Øresundsposten*** er en dansk avis hvis redaksjonelle mål er å binde forretningslivet i de danske og svenske områdene – på begge sider av Øresund – sammen. Avisen er inne i sitt 12. år.

*Øresundsposten* utkommer 2–6 ganger om året, og opplagstallet på 26.000, distribueres  til kontorer og virksomheter på begge sider av Øresund. Avisen utkommer også i en digital utgave.

## Referanser


## Eksterne lenker
* Øresundspostens hjemmeside
Budalselva kraftverk (Modalen)

**Budalselva kraftverk (Modalen)** er et vannkraftverk i Modalen kommune i Vestland.

Det er et elvekraftverk som utnytter et fall på 107 meter.

Installert effekt er 300 kW. Årsproduksjon er 1,5 GWh.

## Referanser


## Kilder
* 
* NVE vannkraftdatabase
* Modalen Kraftlag
Hvitbryntanagar

**Hvitbryntanagar** (*Hemispingus superciliaris*) er en spurvefugl  i slekten *[[Hemispingus]]* i familien tanagarer.

## Underarter og utbredelse
Det er beskrevet 7 underarter av hvitbryntanagar:
* *Hemispingus superciliaris chrysophrys* (P. L. Sclater & Salvin, 1875) – forekommer i Andes i det nordvestlige Venezuela.
* *Hemispingus superciliaris superciliaris* (Lafresnaye, 1840) – forekommer i østlige Andes i det sentrale Colombia.
* *Hemispingus superciliaris nigrifrons* (Lawrence, 1875) – forekommer i Andes i Colombia og Ecuador.
* *Hemispingus superciliaris maculifrons* (J. T. Zimmer, 1947) – forekommer i Andes i det ytterliggående sørvestlige Ecuador i det nordvestlige Peru.
* *Hemispingus superciliaris insignis* (J. T. Zimmer, 1947) – forekommer i høylandet i det nordlige Peru.
* *Hemispingus superciliaris leucogastrus* (Taczanowski, 1874) – forekommer i Andes i det sentrale Peru.
* *Hemispingus superciliaris urubambae* (J. T. Zimmer, 1947) – forekommer i Andes fra det sørlige Peru til det vestlige Bolivia.

## Referanser


## Eksterne lenker
* 
* 
* 
* Birdlife Species Factsheet: ''Hemispingus superciliaris''. Besøkt 2014-07-26.
* IBC - The Internet Bird Collection: ''Hemispingus superciliaris''. Besøkt 2014-07-26.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-07-26.
* Hvitbryntanagar fotogalleri VIREO
Hanna Jensen

**Hanna Jensen** (født 1973) er en færøysk lærer, rektor og politiker for partiet Framsókn. 

Hun har studert fransk filologi ved Københavns Universitet og færøysk ved Fróðskaparsetur Føroya. Hun har i mange år vært lærer og studieveileder ved den videregående skolen i Kambsdalur. I 2021 ble hun ansatt som rektor.

Jensen har vært kommunepolitiker i Gøtu kommuna og senere Eysturkommuna.

Hun var medlem av Fólkaflokkurin frem til 2011, da hun sammen med Poul Michelsen dannet det liberale partiet Framsókn. Hun var innvalgt på Lagtinget i perioden 2015–2019 og har vært vara i flere perioder. Fra februar til september 2019 var hun medlem av Færøyenes landsstyre (regjering) som utdannelses- og forskningsminister. Fra desember 2022 har hun møtt fast på Lagtinget, så lenge Ruth Vang sitter i landsstyret.

Jensen har vært fransk konsul på Færøyene siden 2010.

## Referanser
Mare Anguis

**Mare Anguis** (*Ormens hav*) er et lite månehav på månens nordre halvkule, langt øst for den den delen som vender mot jorden. Havet er avlangt i nord-sør-retning. Det ligger nordøst for det større månehavet Mare Crisium og sørøst for krateret Eimmart.

## Kilder
* Rükl, Antonín, Mondatlas, Prag 1990

## Eksterne lenker

*
Orions sverd

**Orions sverd** er en astronomisk asterisme i stjernebildet Orion. Den består av tre stjerner (c, Theta, og Iota Orionis) under den fremtredende asterismen, *[[Orions belte]]*. M42, *[[Oriontåken]]*, ligger i sentrum. Den peker i sørlig retning, og ligner på avstand et sverd.

Cicero og Germanicus, oversettere av Aratos' *Phaenomena*, uttrykte det som *ensis*, latinsk for «sverd». Også arabiske astronomer kalte den for *Saif al Jabbār*, kjempens sverd.

## Referanser
Mare Australe

**Mare Australe** (*Sørhavet*) er et lite månehav på månens sørlige halvkule. Havet ligger langt øst på den delen som vender mot jorden og strekker seg inn fra siden. Det er uregelmessig formet og på flere steder dekket med kratre og lysere «øyer». Det ligger sørøst for krateret Brisbane og nordøst for krateret Pontécoulant.

## Litteratur
* Rükl, Antonín; Ostmeyer, Jürgen (1990): ''Mondatlas'', Praha.

## Eksterne lenker

*
Mare Spumans

**Mare Spumans** (*Skummende hav*) er et lite månehav ved månens ekvator, på den østre delen av siden av månen som vender mot jorden.

Mare Spumans har oval form med den lengre diameteren i nord-sørlig retning. Det ligger øst for den nordlige delen av det store månehavet Mare Fecunditatis, sør-sørvest for Mare Undarum. I nordvest ligger krateret Apollonius, i vest Condon og i sørøst Maclaurin.

## Kilder
*Rükl, Antonín, Mondatlas, Praha 1990

## Eksterne lenker

*
Sunnmøre regionråd

**Sunnmøre regionråd** er et regionråd og samarbeidsorgan (IKS) for kommunene Fjord, Giske, Haram, Hareid, Herøy, Sande, Stranda, Sula, Sykkylven, Ulstein, Vanylven, Vestnes, Volda, Ørsta og Ålesund i Møre og Romsdal fylke. Det omfatter dermed samtlige kommuner på Sunnmøre samt Vestnes kommune i Romsdal. Representantskapet består av medlemskommunenes ordførere, som velger styret bestående av fem ordførere og to rådmenn. Formålet er å fremme en positiv utvikling i medlemskommunene og i regionen samlet.

## Se også
* Sunnmøre
* Interkommunale regionråd

## Eksterne lenker
* Sunnmøre regionråds hjemmeside
Romsdal regionråd

**Romsdal interkommunalt politisk råd (IPR)** er et regionråd og samarbeidsorgan (IKS) for kommunene Aukra, Hustadvika, Molde, Rauma og Vestnes i Møre og Romsdal fylke. Regionrådet er en interesseorganisasjon for deltagerkommunene og et organ for løsning av felles oppgaver. Eide er samtidig medlem av Ordfører- og Rådmannskollegiet for Nordmøre, og Vestnes er samtidig medlem av Sunnmøre regionråd. 

## Se også
* Romsdal
* Interkommunale regionråd

## Eksterne lenker
* Romsdal regionråds hjemmeside
Nordmøre Interkommunalt Politisk Råd

**Nordmøre Interkommunalt Politisk Råd** er et interkommunalt politisk råd og samarbeidsorgan (IKS) for kommuner i landskapet Nordmøre. Regionrådet ble etablert den 20. september 1990 under navnet **Ordfører- og Rådmannskollegiet for Nordmøre (ORKidé)** for å samordne planlegging og engasjement i regionen, og det har utviklet seg til å bli et interkommunalt samarbeid på en rekke fagområder.

Regionrådet har sin besøksadresse i Kongens plass 1 i Kristiansund. Det omfattet til å begynne med alle kommunene i det tidligere Nordmøre fogderi.

Per januar 2021 omfatter Nordmøre IPR kommunene Aure, Averøy, Gjemnes, Kristiansund, Smøla, Sunndal, Surnadal og Tingvoll i Møre og Romsdal fylke. Aure og Surnadal kommuner er i tillegg medlem av Interkommunalt politisk råd for Trøndelag sørvest – Lakseregionen (tidligere Orkdalsregionen IPR).

Regionrådet omfattet opprinnelig også kommunen Frei før denne ble innlemmet i Kristiansund i 2008; Eide før denne gikk sammen med Fræna til nye Hustadvika kommune som er en del av Romsdal Interkommunalt Politisk Råd, Rindal, som gikk til Trøndelag i 2019 og er en del av IPR Trøndelag sørvest; og Halsa, som gikk sammen med Hemne og deler av Snillfjord til nye Heim kommune i Trøndelag og er en del av IPR Trøndelag sørvest.

## Se også
* Nordmøre
* Interkommunale regionråd

## Referanser


## Eksterne lenker
* Hjemmeside
Gråkronetanagar

**Gråkronetanagar** (*Hemispingus reyi*) er en spurvefugl  i slekten *[[Hemispingus]]* i familien tanagarer.

## Utbredelse
Arten er endemisk til det vestlige Venezuela.

## Referanser


## Eksterne lenker
* 
* 
* 
* Birdlife Species Factsheet: ''Hemispingus reyi''. Besøkt 2014-07-27.
* IBC - The Internet Bird Collection: ''Hemispingus reyi''. Besøkt 2014-07-27.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-07-27.
Fagerdalen kraftverk

**Fagerdalen kraftverk** er et vannkraftverk i Eksingedalen i Vaksdal kommune i Vestland.

Det er et elvekraftverk som utnytter et fall på 42 meter.

Installert effekt er 800 kW på en francisturbin. Årsproduksjon er 3,5 GWh.

## Referanser


## Kilder
* 
* NVE vannkraftdatabase
* Spetals Verk
Michael Andersen Saxlund

**Michael Andersen Saxlund** (født 1. januar 1778, død 11. mars 1853) var en norsk gårdbruker, ordfører og stortingsmann fra Vang i Hedmark. Han var far til Even Saxlund.

Han var født i Vang, hvor faren var bonde. Selv kjøpte han i 1802 gården Sakslund i Stange av svigerfaren sin. Han drev gården til 1849, da han tok ut kår. I 1822 fikk han i stand kjøp av Stange allmenning for 5&nbsp;000 spesiedaler. 1838 ble han den første ordføreren i Stange, et verv han hadde til han døde.

Saxlund møtte på Stortinget 1815-16 som varamann for Halvor Hoel. Senere representerte han Hedemarkens amt på Stortinget i 1818 og 1827, samt på det overordentlige storting i 1828. 

I 1815-16 var han medlem av fire komiteer, blant dem var komiteen om finans- skatte-, bank- og pengestellet og komiteen om bergverksloven og Kongsberg sølvverk. I 1818 var han medlem av ti komiteer, blant annet om kontroll med bank- og pengestellet, om tyverilovgivingen, om salg av benefisert gods og om sivile og militære embedsgårder. På Stortinget 1828 var han medlem av gasje- og pensjonskomiteen, om kjøpstad på Oplandene og om brennevinsbrenning. I 1818 var han medlem av Stortingets deputasjon til kroningen av Karl III Johan i Trondheim.

Han døde på Sakslund-gården i Stange i 1853. Femti år senere, i 1903, reiste herredsstyret i Stange en minnesten på graven hans på Stange kirkegård.

## Referanser


## Kilder
*  
* 

## Eksterne lenker
*
Felttoget i Nord-Afrika (første verdenskrig)

**Felttoget i Nord-Afrika** under første verdenskrig betegner hovedsakelig kamper mellom Sanussiya, som støttet Det osmanske rike, mot Det britiske imperiet og Kongedømmet Italia. 

14. november 1914 erklærte den osmanske sultan *[[jihad]]* og søkte slik å skape en motstandkamp for å få de britiske styrkene ut fra kampområdet i Sinai og Palestina. Italienerne ønsket å sikre det de hadde vunnet under den italiensk-tyrkiske krig i 1911. Kampene mot Sanussiya varte i tidsrommet 23. november 1915 til februar 1917. 

Sommeren 1915 overtalte Det osmanske rike stor-senussi Ahmed Sharif as-Senussi til å angripe det britiskokkuperte Egypt fra vest, reise jihad og oppmuntre til en oppstand som støtte til den osmanske offensiven mot Suezkanalen fra øst. Sanussiya krysset den egyptisk-libyske grensen langs kysten i november 1915. Styrker fra det britiske imperiet trakk seg først tilbake, og slo deretter Sanussiya i en rekke kamper, blant dem slaget om Agagia. Britene gjenerobret området langs kysten i mars 1916.

Lengre vest utnyttet befolkningen i de deler som nylig hadde blitt erobret eller overtatt av europeiske makter, anledningen som krigen i Europa hadde skapt, til å sikre kontrollen og gjøre opprør mot de europeiske maktene. Opprør fant sted i Marokko og Niger mot det franske kolonistyrket, og deler av disse opprørene varte etter at første verdenskrig hadde tatt slutt. I Sudan brøt det ut opprør mot sultanen av Darfur, som skulle ha forberedt en invasjon av Egypt fra sør, koordinert med Sanussiyas angrep fra vest.

De britiske styrkene i området var få, men de var utstyrt med kjøretøyer, fly og trådløst samband, noe som gjorde dem svært effektive sammenlignet med motstanderne og overrasket disse med hurtige forflytninger.

## Eksterne lenker
* 
* Le Operazione Militari in Libia e Nel Sahara 1914–1918 di Alberto Rosselli
* La disfatta di Gasr Bu Hàdi
Ferry Sikla

**Ferry Sikla** (født **Ferry Sykla**; 1865–1932) var en tysk skuespiller.

## Biografi
Sikla var utdannet gullsmed, og lot seg utdanne til sanger. I 1885 hadde han sin debut på teateret. Kort etter gjorde han karriere ved Residenztheater Berlin. Han hadde mange roller som komediant i boulevardstykker. I 1912 overtok Sikla som leder for teateret.

I 1914 debuterte Sikla i filmen, i *Die falsche Zaza*. De følgende år opptrådte han i en rekke stumfilmer, gjerne som godt situert onkel, bankier, kommersråd eller annen velhavende borger. Mange ganger spilte han sammen med, eller under regi av, Ernst Lubitsch, for eksempel i 1918 i *[[Der Rodelkavalier]], *Das Mädel vom Ballett og *[[Der Fall Rosentopf]]*. I Lubitschs komedie *[[Ich möchte kein Mann sein]]* i 1918 opptrådte han som Ossis onkel, spilt av Ossi Oswalda. De to eneste lydfilmene *Die Firma heiratet* (1930) og *Der Liebesarzt* (1931) markerte Siklas avskjed med filmen.

Senere var han med i operetteoppsetninger på Rotterbühne i Berlin, en sammenslutning av flere boulevardteatre, og ved siden av opptrådte han også i Theater des Westens.

## Filmografi

## Referanser


## Eksterne lenker
* 
* 
* Biografi med fotografi
Johan Ditlev Borthig

**Johan Ditlev Borthig** (født 5. november 1773 i Risør, død 23. juli 1826 i Søndeled) var postmester, kjøpmann og stortingsmann. 

Han var først postmester i Risør, så kjøpmann. Han gikk konkurs i 1819. 

Borthig var eier av Frydendal i Sønderled. Han var gift med Petronelle Cappelen, datter av Diderich von Cappelen og hans første ektefelle Petronelle Pedersdatter Juell. 

Borthig var suppleant til Stortinget i 1814 og 1. representant for Kragerø og Østerrisøer
til Stortinget i 1815.

## Referanser


## Eksterne lenker
*
Brevens bruk

**Brevens bruk** er et småort i Örebro kommune i Sverige. Plassen hadde 101 innbyggere i 2010.

## Referanser


## Eksterne lenker
*
Ellef Jacobsen Mørch

**Ellef Jacobsen Mørch** (født 1761 i Spydeberg, død 25. juli 1823 samme sted) var gårdbruker, forlikskommissær og stortingsmann.

Han var bonde på Søndre Mørch, og var den første som innførte timoteifrø til bygden.

Mørch var første suppleant fra Smaalenenes amt til Stortinget i 1815. Han møtte i stedet for Peter Ulrik Magnus Hount som døde i juli 1815.

## Referanser


## Kilder
*  
* 

## Eksterne lenker
*
Irina Karpova

**Irina Karpova** (født 1980) er en kasakhstansk friidrettsutøver som konkurrerer i syvkamp. Hun representerte Kasakhstan i fire sommer-OL. 

## Referanser


## Eksterne lenker
*
Julia Mächtig

**Julia Mächtig** (født 1986) er en tysk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 31 i syvkamp. 

## Referanser


## Eksterne lenker
*
Nipo kraftverk

**Nipo kraftverk** er et vannkraftverk i Lindås kommune i Vestland.

Det er et elvekraftverk som utnytter et fall på ca 100 meter.

Installert effekt er 950 kW fra en francisturbin og en peltonturbin (Nipedalen). Årsproduksjon er 5 GWh.

__NOTOC__
Det finnes tre kraftverk i Nipedalen, hvorav to er i drift:
## Olsbotn
Nedlagt, delvis intakt kraftverk som ligger nedenfor nordenden av Nipetunnelen. Det har to turbiner (type tverrstrøm), fra to separate inntak. Et fra Nipetjørna, det andre antagelig fra Olsbotnen.
Røret fra Nipetjørna er nå ført videre til Nipedalen kraftverk.

## Nipedalen kraftverk
Ved inntaksdammen til Nipo ligger Nipedalen med en peltonturbin. Fallhøyde fra Nipetjørna er 70 meter.

## Referanser


## Kilder
* 
* NVE vannkraftdatabase
* Tinfos (arkiv)
Jens Kildal

**Jens Kildal** (eller *Kiildahl*, født 1683 i Vest-Agder, død 1767) var prest i Salten fra 1721 og i Vesterålen fra 1725., og var en av medarbeiderne til samemisjonæren Thomas von Westen. Hans manuskript *Afguderiets Dempelse og den sande Lærdoms Fremgang* (ca 1730) er blant de eldste skriftlige kildene til kunnskap om samisk religion og kultur.
## Liv
Han var elev ved Seminarium Scholasticum i 1720, og virket fra 1721 i Salten. Han giftet seg med Karen Arnesdatter, som selv var same. De eldste tekstene om samemisjonen oppgir at ekteskapet var taktisk motivert «for å vinne inngang blant samene», mens andre er skeptiske til dette resonnementet. Fra 1725 var han i Vesterålen, hvor han også var von Westens fullmektig i Nordland med særskilt oppdrag å føre tilsyn med misjonærene og skolemestrene.  Kildal var blant de samemisjonærene som sto lengst i tjenesten; han skal ha vært i Vesterålen/Lødingen inntil 1758. Deretter et års tid i Senja, og deretter muligens bosatt i Tysfjord til sin død. 

Brødrene Simon, Søren og Sigvard Kildal var også tilknyttet samemisjonen. Simon (1701-61) arbeidet i Saltdalen og Lyngen. Sigvard Kildal (1704–71) var misjonær i Ofoten fra 1729 og sogneprest i Kjøllefjord fra 1734; han skrev i 1730 en *Efterretning om Finners og Lappers hedenske Religion*.
## Skrifter
Kildals hovedverk *Afguderiets Dempelse* er i form som en preken, og er tenkt som en veiledning til samemisjonærer og misjonens omgangsskolelærere, som en håndbok i arbeidet med å kristne samene. Teksten bygger dels på von Westens arbeid og notater, men også på egne observasjoner. Prekenen er datert 1730, men har fått noen senere tilføyelser, blant annet med henvisninger til en bok fra 1738. Prekenen er supplert med et appendix som skildrer von Westens misjonsreise: «handlende om Lector hr Thomas von Vestens arbeyde paa de aar 1722 og 1723 til Norlandenes og Trondhiems Amtes afgudiske lappers omvendelse, og om den store omvendelse, som der paa fuldte». 

Det er ulike oppfatninger om kildeverdien av Kildals beskrivelse: Just Qvigstad mente at Kildal hadde samlet inn et unikt selvstendig materiale, og selv var kilde for andre skrifter; mens Edgar Reuterskiöld mente at Kildal hentet det meste av sitt materiale fra von Westen.

Kildal skrev også en *Beskrivelse af Runebommen*.

## Referanser
Aircalin

**Aircalin** (Air Calédonie International) er et kaledonsk flyselskap med hovedkontor i Nouméa på Ny-Caledonia. Det ble etablert i 1983 og har La Tontouta–Nouméa internasjonale lufthavn som base. Selskapet flyr utenriksruter i stillehavsområdet.

Aircalin ble grunnlagt i 1983. I juli 2014 fløy selskapet fra Nouméa til ti destinasjoner i stillehavsområdet, de franske områdene Fransk Polynesia og Wallis- og Futunaøyene, Australia, New Zealand, Fiji, Vanuatu, Japan og Sør-Korea. Aircalin hadde i juli 2014 en aktiv flåte bestående av én Airbus A320 og to Airbus A330. I tillegg flyr selskapet to Twin Otter-maskiner på ruter i Wallis- og Futunaøyene.

Selskapet fraktet  passasjerer i 2012.

## Referanser

## Eksterne lenker
*
Air Calédonie

**Air Calédonie** er et flyselskap med hovedkontor i Nouméa på Ny-Caledonia. Det ble etablert i 1954 og har Magenta lufthavn i Nouméa som base. Selskapet flyr innenriksruter.

Air Calédonie ble etablert i 1954. Ny-Caledonias regjering og landets tre provinser er blant aksjonærene.

Air Calédonie flyr til destinasjoner nord på Grande-Terre, nærmere bestemt kommunene Koné, Touho, Koumac og Bélep, samt til Loyautéøyene og Île des Pins. Fra februar 2014 består selskapets flyflåte av tre ATR 72 og én ATR 42. Trafikken mellom øyene i Loyautéøyene foretas av maskiner fra Air Loyauté. I perioden mars 2013 til april 2014 fraktet selskapet  passasjerer.

## Referanser

## Eksterne lenker
*
Alafors

**Alefors** er et tidigere tettsted i Ale kommun i Sverige. Plassen hadde 153 innbyggere i 2010.

## Referanser


## Eksterne lenker
*
Serbiafelttoget (første verdenskrig)

**Serbiafelttoget** startet i slutten på juli 1914 med den østerriksk-ungarske krigserklæringen mot det serbiske kongedømmet, som deretter ble utsatt for invasjon. Etter de første tre invasjoner var slått tilbake av det serbiske forsvaret ved vinterens ankomsten, skulle felttoget fortsette med vekslende hell for de krigførende partene fram til storkonfliktens sluttkonklusjonen i november 1918 med sentralmaktenes nederlag. Fronten strakk seg fra floden Donau i løpet av krigsårene ned til sørlig Makedonia i sør og tilbake til utgangspunktet i nord, med styrker fra nærmeste alle krigsdeltagende parter.

Den serbiske nasjonen måtte betalte en meget høy pris under krigen med mer enn 1&nbsp;100&nbsp;000 døde, både militære og sivile, noe som representerte over 27 % av befolkningen og opptil 60 % av den mannlige andelen. Ifølge estimater utregnet av den jugoslaviske regjeringen (1924) hadde den serbiske hæren som ved krigsslutten i november 1918 bare hadde 100&nbsp;000 stridsdyktige menn tilbake, mistet 265&nbsp;164 soldater eller 25 % av alle mobiliserte menn. I sammenligning mistet Frankrike 16,8 %, Tyskland 15,4 %, Russland 11,5 % og Italia 10,3 %.

Den første verdenskrigens første skudd hendt allerede ved 27. juli 1914 med et mindre angrep av øst-ungarske styrker under en grensetrefning ved byen Mitrovitza, dagen før krigen formelt brøt ut med den østerriksk-ungarske krigserklæringen. Tradisjonelt mente de fleste historikerne at de første skuddene falt 29. juli 1914 med bombardementet av den serbiske hovedstaden Beograd.

## Referanser
Liste over statsledere i 1012

## Europa

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Moravaoffensiven

**Moravaoffensiven** startet den 14. oktober 1915, som del av en større militæroperasjon organisert av sentralmaktene for å invadere Serbia og tilintetgjøre det serbiske militæret. Dette skjedde med et fremstøt fra nord og nordvest av østerriksk-ungarske og tyske styrker ledet av Mackensen og et annet fremstøt fra øst av Bulgaria, som hadde sluttet seg til sentralmaktene. Den 9. november 1915 fulgte den bulgarske offensiven til et alvorlig nederlag for den serbiske hæren, som etter tapet av elvekløftområdet til Velika Morava og de befestede byene Pirot og Niš, var tvunget til retrett mot Kosovo.

## Referanser


## Litteratur
* Атанас Пeйчeв и қолeктив, 1300 гoдини нa стрaжa, Военно издaтeлство, София 1984.
Hultafors (selskap)

**Hultafors AB** er en verktøyprodusent som startet i 1883 i Sverige og er en av verdens største verktøyprodusenter. Selskapet har også en avdeling i Norge.

## Historie
Hultafors AB ble startet av Karl-Hilmer Johansson Kollén i Hultafors i Sverige i 1883. Selskapet begynte med å produsere måleverktøy som tomme/meterstokker, vatere og vinkler av tre helt til begynte også med å produsere det også av plast og metall i 1970-tallet. I 1980 har Hultafors AB blitt et internasjonalt merke med stor vekst og i 1990-årene kjøpte de opp selskapet Tors Hammare som inkluderte Hults Bruk AB og fikk et utvalg av økser, hammere, slegger og brekkjern. På starten av 2000-tallet ble det oppkjøp av Dansk Stålindustri, den tyske meterstokkprodusenten Präsident og Fisco Tools i England. Og til og med arbeidstøy produsenten Snickers Workwear og stigeprodusenten Wibe Ladders som førte til etableringen av Hultafors Group AB. Siden 1883 har Hultafors produsert så mange meterstokker at de utstrakt og lagt etter hverandre ville gått rundt jordkloden 10 ganger. Hultafors produserer sine varer i Sverige, Storbritannia, Romania og Kina.

## Kilder
* http://www.hultafors.no/om-oss/historie/ Historie
* http://www.hultafors.no/om-oss/om-selskapet/ Om selskapet
Ovče Pole-offensiven

**Ovče Pole-offensiven** utgjorde den ene delen av det bulgarske fremstøtet inn i Serbia under sentralmaktenes fellesoffensiv for å tilintetgjøre den serbiske militærmakten. Den bulgarske første armé rykket inn i nord i Moravaoffensiven mens den andre bulgarske armeen i sør skulle overta kontrollen over Vardar-dalen og avskjære den strategisk viktige jernbaneforbindelsen mellom Skopje og Thessaloniki. Formålet var å forhindre assistanse fra ententemaktenes ekspedisjonsstyrker som var kommet til den gresk-makedonske havnebyen, til det serbiske forsvaret.

Det førte også til de første kampene mellom bulgarene og de fransk-britiske styrkene som var kommet til Makedonia. Strategisk sett ble den bulgarske seieren avgjørende for erobringen av den serbiske nasjonen, som i tre år ble underkastet et okkupasjonsregime.

## Litteratur
* *Българската армия в Световната вoйңa 1915-1918*, Тoм III; Държавна печатница София 1938
Slaget om Mojkovac

**Slaget om Mojkovac** ble utkjempet ved Mojkovac i Montenegro mellom styrkene fra Østerrike-Ungarn og Montenegro 6. til 7. januar 1916 under den første verdenskrigen. Det ble en taktisk suksess for montenegrinerne. Til tross for den voldsomme overmakten, forsyningsmangel og det bitre været klarte den montenegrinske hæren å stoppe et østerriksk-ungarsk angrep dypt inn i eget land.
Otervika rasoverbygg

**Otervika rasoverbygg** er et rasoverbygg i Berg kommune i Troms. Det er 55 meter langt og er en del av fylkesvei 862. Overbygget ble åpnet i 1996.

## Se også
* Veitunneler i Norge

## Referanser
Nadine Broersen

**Nadine Broersen** (født 29. april 1990) er en nederlandsk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 13 i syvkamp. 

## Referanser


## Eksterne lenker
*
Slaget ved Krivolak

**Slaget ved Krivolak** (også kjent som **slaget ved Krivolashkoto**) var et militært sammenstøt mellom styrkene fra den bulgarske 2rd. armeen og styrkene fra det franske ekspedisjonskorpset *Armée d'Orient* i oktober-november 1915. General Maurice Sarrail som kommanderte de franske styrkene, forsøkte å etablere en forbindelse mellom Serbia som hadde kommet under angrep, og resten av ententemaktene. Men general Georgi Todorov med sin armé hadde rykket fra øst og avskåret vegen nordover under Ovče Pole-offensiven. Deretter konfronterte bulgarene de franske styrkene som ikke klarte å fortsette oppover Vardardalen fra Thessaloniki. Da det var klart at Serbia var falt til sentralmaktene, trakk Sarrail seg sørover ned i Sør-Makedonia.
## Litteratur
* Doughty, Robert A. (2005), *[http://books.google.com/books?id=vZRmHkdGk44C Pyrrhic victory: French strategy and operations in the Great War]*, Harvard University Press
Norddeutsche Bank

**Norddeutsche Bank** var en tysk bank som ble opprettet i 1856. Den ble opprettet av Berenberg Bank, H.J. Merck & Co. og bankierhuset Salomon Heine og ble Hamburgs største bank. I 1895 ble den sammenslått med Disconto-Gesellschaft, men opererte likefullt selvstendig frem til 1929, da den ble med *Disconto-Gesellschaft* i fusjon med flere andre banker til det som etterhvert ble kalt Deutsche Bank.

## Litteratur
* Morten Reitmeyer: *Bankiers im Kaiserreich. Sozialprofil und Habitus der deutschen Hochfinanz*. Göttingen 1999, ISBN 978-3-525-35799-6.

## Referanser